شەفەق نيوز/ نرخ دۆلار ئەمریکی وەرانوەر دینار عراقی، ئمڕوو چوارشەممە، لە بۆرسەی سەرەکی بەغداد پایتەخت و هەرێم کوردستان  داوەزیا.
پەیامنێر ئاژانس شەفەق نيوز وت: نرخ دۆلار بۆرسەی کیفاح و حارسیە لە بەغداد پایتەخت شەوەکی ئمڕوو رەسیە 147850 دینار عراقی وەرانوەر 100 دۆلار ئەمریکی.
دۊیەکە سێشەممە، نرخ دۆلار رەسیە 147900 دینار عراقی وەرانوەر 100 دۆلار ئەمریکی.
پەیامنێرمان وتیش؛ نرخ فرووشتن و سەنین لە دوکانەیل بەغداد داوەزیایە، ک نرخ فرووشتن رەسیە 148250 دینار عراقی وەرانوەر 100 دۆلار ئەمریکی، و نرخ سەنینی رەسیە 147250 دینار.
لەهەوڵیر پایتەخت کوردستانیش نڕخ دۆلار داوەزی، نرخ فروشتنی رەسیە 148075 عراقی وەراوەر 100 دۆڵار ئەمریکی، و نرخ سەنینی 147950 عراقی وەرانوەر 100 دۆلار ئەمریکی.
